
   Vică ILEA
ANUNŢ
Unitatea Militară 02655 Vlădeni (Școala de Instruire a Forțelor pentru Operații Speciale „BUREBISTA”), din Ministerul Apărării Naţionale, organizează concurs pentru ocuparea pe perioadă nedeterminată, cu normă întreagă, a postului vacant de execuție de personal civil contractual, de kinetoterapeut debutant în cabinetul medical (cu staționar)
Poate ocupa un post vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare și cerințele specifice prevăzute la art. 542 alin. (1) si (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Condiţiile generale necesare în vederea participării și ocupării postului sunt: 

- deținerea cetățeniei române sau cetățenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetățenia Confederației Elvețiene și a domiciliului în România;

- cunoașterea limbii române, scris şi vorbit;

- deținerea capacității de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

- deținerea unei stări de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

- îndeplinirea condițiilor de studii, de vechime în specialitate şi, după caz, a altor condiţii specifice potrivit cerinţelor postului scos la concurs;

- persoana care dorește să candideze trebuie să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

- persoana care dorește să candideze nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

- persoana care dorește să candideze trebuie să nu fi comis infracțiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condițiile specifice pentru ocuparea postului sunt:

1. condiţii de studii: studii universitare de licență în specialitatea postului;
2. autorizație de liberă practică valabilă, eliberată de Colegiul Fizioterapeuților din România;
3. asigurare de răspundere civilă pentru greșeli în activitatea profesională (malpraxis), încheiată la una din societățile de asigurare autorizate pe teritoriul României;
4. nivelul de acces la informaţii clasificate: obţinerea accesului la informaţii clasificate, nivel strict secret;
5. disponibilitate de lucru: programul de lucru este de 8 ore/ zi, 5 zile pe săptămână, cu posibilitatea de a executa misiuni mai mari de 24 ore în locațiile în care unitatea desfășoară temporar activități cu acordarea drepturilor cuvenite conform legii.

6. riscuri implicate: desfășoară activități în condiții vătămătoare de muncă conform legislației în vigoare.

7. încadrarea în condiții de muncă: desfășoară activitatea în condiții normale de muncă.

8. compensări: beneficiază de sporurile corespunzătoare condițiilor de muncă în care își desfășoară activitatea în conformitate cu prevederile legislației în vigoare.
Concursul se va organiza conform calendarului următor:

	Nr.Crt.
	ETAPIZAREA ACTIVITĂŢII
	DATA/ORA
	OBS.

	1. 
	Publicitatea concursului posturi.gov.ro, site-ul ScIFOS
	28.09.2026
	

	2. 
	Depunerea dosarelor de concurs
	29.09. – 12.10.2026

Intervalul orar 08.00 - 15.00
	

	3. 
	Selecţia dosarelor de concurs 
	14.10.2026
	

	4. 
	Afişarea rezultatelor selecţiei dosarelor de concurs
	14.10.2026
până la orele 15.00
	

	5. 
	Depunerea eventualelor contestaţii cu privire la rezultatul selecţiei dosarelor de concurs
	15.10.2026
Intervalul orar 08.00 - 15.00
	

	6. 
	Soluţionarea eventualelor contestaţii cu privire la rezultatul selecţiei dosarelor de concurs şi afişarea rezultatului soluţionării contestaţiilor
	16.10.2026

până la orele 15.00
	

	7. 
	Desfăşurarea primei probe de concurs, proba scrisă
	20.10.2026

Intervalul orar 10.00 - 12.00
	

	8. 
	Corectarea şi afişarea rezultatului la proba scrisă
	20.10.2026

până la orele 14.00
	

	9. 
	Depunerea eventualelor contestaţii ale rezultatului probei scrise
	21.10.2026

Intervalul orar 08.00 - 15.00
	

	10. 
	Soluţionarea eventualelor contestaţii cu privire la rezultatul probei scrise şi afişarea rezultatului soluţionării contestaţiilor
	22.10.2026

până la orele 15.00
	

	11. 
	Susţinerea interviului 
	23.10.2026

Începând cu orele 10.00
	

	12. 
	Notarea interviului şi afişarea rezultatului la interviu
	23.10.2026

până la orele 15.00
	

	13. 
	Depunerea eventualelor contestaţii ale rezultatului interviului
	26.10.2026

Intervalul orar 08.00 - 15.00
	

	14. 
	Soluţionarea contestaţiilor cu privire la rezultatul interviului şi afişarea rezultatului soluţionării contestaţiilor
	27.10.2026

până la orele 15.00
	

	15. 
	Comunicarea rezultatelor finale ale concursului
	27.10.2026

până la orele 15.00
	


Pentru înscrierea la concurs candidatii vor prezenta un dosar care va conține următoarele documente:

a) cerere de înscriere la concurs, adresată conducătorului autorității sau instituției publice organizatoare - conform modelului pus la dispoziție de U.M 02655 VLĂDENI;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, dupa caz;

d) copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;

g) adeverința medicală care sa ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) curriculum vitae, model comun european.

i) acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, corespunzător fişei postului, în condiţiile în care este declarată „admis” la concurs;
j) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane.
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. 

Copiile de pe actele prevăzute la lit. b)-e) se prezintă însoțite de documentele originale, care se certifică cu mențiunea  „conform cu originalul” de către secretarul comisiei de concurs.

Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat „admis” la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau institutia publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicita de către autoritatea sau institutia publica organizatoare a concursului, potrivit legii. Documentul poate fi solicitat și de către instituția publică organizatoare a concursului, cu acordul persoanei verificate, potrivit legii.

Bibliografia pentru ocuparea postului de
kinetoterapeut debutant în cabinetul medical (cu staționar)
1. Kinetologie profilactică, terapeutică şi de recuperare, Sbenghe T., Ed. Medicală, 1987; 

2. Recuperarea medicală a sechelelor posttraumatice ale membrelor, Sbenghe T., Ed. Medicală, 1981;

3. Medicină sportivă, Drăgan I., Ed. Medicală, 2002;

4. Recuperare medicală, Nica A., Ed. Universitatea „Carol Davila”, 2004; 

5. Compendiu de ortezare, Nica A., Ed. Univ. „Carol Davila”, 2000; 

6. Masajul în kinetoterapie, Sidenco E.L., Ed. Fundaţiei „România de Mâine”, 2009; 

7. Ordinul Ministerului Sănătăţii nr. 1101/2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare; 

8. Ordinul Ministerului Sănătăţii nr. 961/2016, Norme tehnice privind curăţarea dezinfecţia şi sterilizarea în unităţile sanitare;

Tematica concursului:
1. Noţiuni de anatomie şi fiziologie ale aparatului osteo – musculo – artro - kinetic; 

2. Noţiuni de anatomie şi biomecanică ale articulaţiilor (coloana vertebrală, umăr, cot, mână, şold, genunchi, gleznă);

3. Tipurile de efort fizic (aerob/anaerob); 

4. Evaluarea mobilităţii articulare şi a forţei musculare (bilanţ articular şi muscular); 

5. Evaluarea aliniamentului coloanei vertebrale şi a membrelor; 

6. Evaluarea mersului şi prehensiunii; 

7. Tehnici de kinetoterapie pasivă: posturi, mobilizări, scripetoterapie;

8. Exerciţii de kinetoterapie activă pentru forţă şi rezistenţă: statice, dinamice, isokinetice; 

9. Tehnici de kinetoterapie de coordonare şi echilibru; 

10. Tehnici de ortezare articulară, tapeing şi kinesiotapeing; 

11. Tehnici pentru mecanoterapie: masaj, tracţiuni, manipulări; 

12. Metode în kinetologie: Kobath, Williams, Bobath, scripetoterapie, elongaţii vertebrale, gimnastică aerobică; 

13. Kinetoterapia în deviaţiile coloanei vertebrale – obiective, metodologie;

14. Reeducarea funcţională în discopatii lombare şi cervicale; 

15. Reeducarea funcţională a coloanei vertebrale operate – obiective, metodologie; 

16. Reeducarea sechelelor algofuncţionale posttraumatice genunchi, umăr, cot, mână, picior – obiective, metodologie; 

17. Reeducarea funcţională în afecţiuni inflamatorii (degenerative sau reumatoide); 

18. Reeducarea funcţională a genunchiului/umărului operat; 

19. Reeducarea funcţională în periartrită scapulo-humerală; 

20. Principii şi metodologie de recuperare medicală în patologia cardio-vasculară; 

21. Principii şi metodologie de recuperare medicală în patologia respiratorie;

22. Masajul în recuperarea medicală. Cunoştinţe elementare despre fizioterapie. 

NOTE:

1. Data limită până la care se pot depune dosarele de concurs este 12.10.2026, ora 15.00.

2. Dosarele de concurs se depun la sediul U.M. 02655 VLĂDENI, din localitatea Vlădeni, strada Gării FN, județul Brașov, telefon 0368/734223.

3. Toate activitățile se desfășoară la sediul U.M. 02301 București cu asigurarea transportului candidaților de către U.M. 02655 Vlădeni. Candidații se vor prezenta la sediul U.M. 02655 VLĂDENI, din localitatea Vlădeni, strada Gării FN, județul Brașov iar deplasarea se va executa centralizat cu toți candidații la sediul U.M. 02301 București.
4. Eventualele contestații se pot depune după selecţia dosarelor de concurs şi după fiecare probă în parte. Rezultatul final al concursului nu se contestă. 

5. Prevederile actelor normative cuprinse în bibliografie se studiază cu modificările şi completările ulterioare, după caz.

AVIZUL STRUCTURII DE SECURITATE

                 Întocmit: Cpt. Diana AIOANEI

